છારાનગરમાં ઘણા વર્ષથી દારૂનો ધંધો કરતી મહિલા બુટલેગર સુનીતાની દારૂ ભરેલી કાર બંગલા એ‌િરયાથી આવવાની છે તેવી બાતમી પીએસઆઇને મળી હતી. બાતમીના આધારે પોલીસે વોચ ગોઠવી હતી, જ્યાં દારૂ ભરેલી કાર આવી હતી. પીએસઆઇએ તેને રોકવાની કોશિશ કરતાં ડ્રાઇવરે કાર પુરઝડપે ચલાવી હતી. પીએસઆઇ પર કાર ચઢાવે તે પહેલાં તેમણે રિવોલ્વર કારચાલક સામે તાકી દીધી હતી. રિવોલ્વર જોતાં કારચાલકે સ્ટિયરિંગ પરનો કાબૂ ગુમાવ્યો હતો અને પાંચ-છ લારીઓને અડફેટમાં લીધી હતી.